Časový odstup erdomedu
Dobrý deň, poradili ste mi užívať Erdomed, chcela by som sa spýtať, v akých časových odstupoch erdomed užívať? Po 17hodine bolo uvedené že by sa už nemal užívať. Večer ak je dráždivý kašel je vhodné ho kombinovať so stoptusinom? Môžem súbežne užívať popri erdomede aj kalciový sirup?
Ďakujem pekne
Dobrý deň.
Ďakujeme za Vašu otázku.
Liek Erdomed sa užíva v dávke 1 vrecko 2-3x denne, pričom medzi dávkami je potrebné dodržiavať časový rozostup aspoň 4 hodiny.
Liek Stoptussin obsahuje kombináciu liečiv butamirát a guajfenezín, vďaka čomu tlmí suchý kašeľ ale súčasne mení skladbu prieduškového hlienu, a tak uľahčuje jeho vykašliavanie. Pri súčasnom užívaní guajfenezínu a erdomedu môže dôjsť k zosilneniu expektoračného účinku liečiv, so zvýšeným dráždením na kašeľ. Z tohto dôvodu odporúčam používať na noc sirup Tussical alebo iný dostupný prípravok s obsahom samotného butamirátu.
Erdomed je možmé kombinovať s kalciovým sirupom, keďže medzi prípravkami neboli pozorované žiadne vzájomné interakcie.
Prajem pekný zvyšok dňa.
S pozdravom
Mgr. Barbora Bičanovská